



**Ministerul Mediului, Apelor și Pădurilor**

**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI SUCEAVA** |

# DECIZIA ETAPEI DE ÎNCADRARE

## Nr. din

Ca urmare a solicitării de emitere a acordului de mediu adresate de **SC EGGER ROMANIA SRL**, cu sediul în mun. Rădăuți, str. Austriei, nr. 2, jud. Suceava, înregistrată la Agenţia pentru Protecţia Mediului Suceava cu nr. 16413/19.12.2019 și a completărilor ulterioare, în baza:

1. **Legii nr. 292/2018** privind evaluarea impactului anumitor proiecte publice şi private asupra mediului;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin Legea nr. 49/2011, cu modificările și completările ulterioare,

Agenția pentru Protecția Mediului Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 18.03.2020, că proiectul **“Retehnologizare stație de epurare existentă“** propus a fi amplasat în mun. Rădăuți, str. Austriei, nr. 2, jud. Suceava, **nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apă***.*

Justificarea prezentei decizii:

1. Motivele pe baza cărora s-a stabilit neefectuarea evaluării impactului asupra mediului sunt următoarele:

Conform criteriilor de selecţie pentru stabilirea necesității efectuării evaluării impactului asupra mediului, prevăzute în Anexa 3 la Legea nr. 292/2018 privind evaluarea impactului anumitor proiecte publice şi private asupra mediului;

**1. Caracteristicile proiectului**

1. *dimensiunea și concepția întregului proiect:* proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului anexa nr. 2 la: pct. 10. Proiecte de infrastructură: a) proiecte de dezvoltare a unităților/zonelor industriale și 11. Alte proiecte: c) stații pentru epurarea apelor uzate, altele decât cele prevăzute în anexa [nr. 1](https://lege5.ro/Gratuit/gmytenbvhezq/legea-nr-292-2018-privind-evaluarea-impactului-anumitor-proiecte-publice-si-private-asupra-mediului?pid=275167869&d=2018-12-26#p-275167869);

Proiectul este necesar a fi implementat având în vedere creșterea cantității de apă menajeră din cauza creșterii numărului de angajați, eficientizarea procesului de epurare pentru încadrarea in limitele NTPA001(îmbunătățirea calității parametrilor de calitate ai apei uzate evacuate, in special compușii azotului).

Modulul mecano-biologic urmează a fi amplasat pe platforma asfaltată existentă; este o unitate compactă, prefabricată, din metal, tip container, termoizolată, complet echipată și montată suprateran. Toate părțile în contact cu apa sunt din oțel inoxidabil sau din material necoroziv.

Din dimensionarea tehnologică rezulta implementarea unui singur bioreactor, care va prelucra toata cantitatea de apă uzată intrată în stație. Avantajul sistemului modular este că există posibilitatea de extindere cu ușurință a stației de epurare.

Dimensiunile de gabarit ale modulului mecano-biologic sunt următoarele: Lungime - 7 m; Lățime -2,45 m; Înălțime bazin - 3 m; Înălțime apă în bazin - 2,7 m; Număr de module necesare: 1 buc..

**Statie epurare existenta**

**Componente**:

1. cinci recipiente din beton de 20 mc fiecare

2. camera de colectare ape uzate menajere

3. pompe de recirculare apa si namol

4. pompa de evacuare apa epurata

5. senzor materii in suspensie

6. mixer

7. compresoare

8. aerisitoare de adancime (pentru bule fine de aer)

9. senzor oxigen

**Rolul fiecarei camere, modul tehnologic:**

1. Bazin colectare apa uzata menajera, prevazut cu mixer cu rol si de bazin de omogenizare

2. Doua bazine prelimpezire ( epurare mecanica, acumulare namol in exces)

3. Doua bazine aerisire, cu pompe de aerare si namol activ, senzor de oxigen si senzor de materii in suspensie

4. Bazin apa epurata, prevazuta cu pompa de evacuare

5. Bazin recirculare namol in exces (primul bazin de prelimpezire;

**Mod de functionare:**

1.Treapta mecanica, prelimpezirea: in prelimpezire se retin materiile plutitoare si sedimentele. Unul din bazinele de prelimpezire serveste si pentru acumularea namolului in exces rezultat din treapta biologica (exista pompa de recirculare namol).

2.Treapta biologica: La fiecare 8-12 ore are loc alimentarea bazinelor de aerare cu apa din bazinele de prelimpezire. Apa ce intra se aeriseste intermitent si se amesteca intensiv prin intermediul aerului comprimat si aerisitoare de adancime pentru bule fine. Acest ciclu dureaza in functie de numarul de cicluri setate (2-3 cicluri zilnic, functie de treapta de sarcina reglata.

3. Evacuarea apei epurate: aerisirea se opreste o ora pe ciclu, astfel incat namolul activ se scufunda, deasupra se formeaza un strat de apa curata ce va fi pompata din statie.

4. Evacuarea excesului de namol: dupa exvacuarea apei epurate, excesul de namol biologic va fi pompat in primul bazin de prelimpezire, de acolo urmand a fi vidanjat cand se acumuleaza o cantitate prestabilita.

**Propunere Statie epurare retehnologizata**

Modulul biologic si modulul tehnologic sunt prefabricate si vor fi amplasate suprateran pe platforma, in zona statiei existente.

**Componente**:

1. cinci recipiente din beton de 20 mc fiecare

2. camera de colectare ape uzate menajere

3. gratar des cu un container reziduuri

4. modul tehnologic de echipamente

5. sistem modular de epurare mecano-biologica

6. statie de suflante

7. platforma depozitare namol deshidratat

8. senzori masurare calitate efluent

9. pompe de alimentare, recirculare, evacuare

**Rolul fiecarei camere, modul tehnologic:**

1. Camera de colectare ramane neschimbata, apa este pompata din camera de colectare in bazinul de omogenizare format din bazinele de prelimpezire ale statiei existente. 2. Inainte de a ajunge in camera de omogenizare, apa este trecuta printr-un gratar des amplasat suprateran, unde materialele textile sunt extrase si depozitate automat intr-un container.

3. Primul bazin de aerare este transformat in statie de pompare apa omogenizata

4. Al doilea bazin de aerare este transformat in bazin apa epurata

5. Bazinul de apa epurata este transformat in bazin de stocare namol

6. Modulul biologic va contine zone de proces cu urmatoarele functionalitati:

* Zona de decantare primară, cu eliminare nămol primar și rețineri pe decantorul primar;
* Zona pentru eliminarea pe cale biologică a substanței organice, a azotului și a fosforului;
* Zona de decantare finală, pentru separarea nămolului biologic rezultat si a apei epurate;
* Zona de tratare biologică a fost compartimentată în zona de nitrificare (zona aerobă) și zona de denitrificare (zona anaerobă).

7. Modulul tehnologic cuprinde urmatoarele functionalitati: Instalatie de dozare polielectrolit, suflante, instalatie de dozare carbon,instalatie de deshidratare cu saci, dezinfectie UV, instalatie dozare precipitat

8. Platforma depozitare namol deshidratat, unde namolul este stocat in containere.

**Mod de functionare:**

Treapta mecanica:Apa uzată intră din rețeaua de canalizare în bazinul de omogenizare. În canalul de intrare s-a prevăzut un grătar rar, special prevăzut pentru protecția pompelor. Apa uzată omogenizată va fi pompată în instalația de sitare fină și în deznisipatorul cu separare de grăsimi. Apa sitată și deznisipata curge în bazinul de apă sitată, dotat cu pompe de alimentare a decantorului primar. În decantorul primar, pe lângă reținerea nămolului primar se face și reținerea nămolului chimic rezultat din precipitarea chimică a fosforului. Precipitatul se injectează in amonte, direct în conducta de alimentare a decantoarelor primare.

Treapta biologică:

Modulul biologic va conține zone de proces cu următoarele funcționalități:

* Zona de decantare primară, cu eliminare nămol primar și rețineri pe decantorul primar;
* Zona pentru eliminarea pe cale biologică a substanței organice, a azotului și a fosforului;
* Zona de decantare finală, pentru separarea nămolului biologic rezultat si a apei epurate;
* Zona de tratare biologică a fost compartimentată în zona de nitrificare (zona aerobă) și zona de denitrificare (zona anaerobă).

Amestecul apă-nămol, din bazinul cu nămol activat, trece în decantorul secundar lamelar, unde are loc separarea apei de nămol. Nămolul sedimentat este preluat de o pompă submersibilă și o parte este recirculat extern în zona de denitrificare. Nămolul în exces va fi deshidratat cu ajutorul instalației de deshidratare prevăzută în proiect.

Apa epurată, după ce este dezinfectată, va fi pompată în bazinele de omogenizare, ulterior fiind evacuată in Râul Suceava împreună cu celelalte categorii de apă (pluvială și apă de refuz de la EGGER Technologia).

1. *cumularea cu alte proiecte existente şi/sau aprobate:* extinderea și modernizarea unui proiect de acelasi tip, existent;.
2. *utilizarea resurselor naturale, în special a solului, a terenurilor, a apei şi a biodiversităţii:* 60 l apă potabilă/zi pentru preparare soluție de sulfat feric (instalația utilizează sulfat feric pentru precipitare);
3. *cantitatea și tipurile de deșeuri generate/gestionate:*

Modulul mecano-biologic urmează a fi amplasat pe platforma asfaltată existentă.

Nu sunt produse de deşeuri care vor rezulta din activitatea de execuţie a proiectului.

Deşeurile menajere şi reciclabile, vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare.

e) *poluarea și alte efecte negative:* pe perioada derularii lucrarilor de executie pot aparea emisii:

* noxe de la mijloacele de transport a materialelor; aceste emisii au un caracter provizoriu, in intervale mici de timp

- în perioada lucrărilor de construire, zgomotul va fi generat de utilaje și mijloacele de transport; se va avea in vedere utilizarea unor utilaje silentioase.

f) *riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:* pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate.

g) *riscurile pentru sănătatea umană:* nu este cazul.

**2. Amplasarea proiectului**

a)*utilizarea actuală și aprobată a terenurilor*: conform certificatului de urbanism nr. 1022/22.11.2019, eliberat de Primăria Municipiului Rădăuți, terenul este situat în intravilan, în zonaindustrială UTR 26 conform PUG Rădăuți și este proprietatea SC EGGER Romania SRL. Folosința actuală - arabil.

b) *bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa și biodiversitatea, din zonă și din subteranul acesteia*: nici unul din criteriile enumerate nu vor fi afectate de implementarea proiectului propus.

c) *capacitatea de absorbție a mediului natural, acordându-se o atenție specială următoarelor zone*:

1. zone umede, zone riverane, guri ale râurilor– nu este cazul;
2. zonele costiere şi mediul marin – nu este cazul;
3. zonele montane şi forestiere – nu este cazul;
4. arii naturale protejate de interes național, comunitar, internațional– nu este cazul;
5. zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, precum și a celei privind caracterul și mărimea zonelor de protecție sanitară și hidrogeologică: nu este cazul;
6. zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri – nu este cazul;
7. zonele cu o densitate mare a populaţiei – nu este cazul;
8. peisaje şi situri importante din punct de vedere istoric, cultural sau arheologic – nu este cazul.

**3. Tipurile și caracteristicile impactului potențial**

1. *importanţa şi extinderea spaţială a impactului (zona geografică şi dimensiunea populaţiei care poate fi afectată)* – lucrările nu vor avea un impact negativ semnificativ asupra factorilor de mediu şi nu vor crea un disconfort pentru populaţie;
2. *natura impactului* - nu este cazul;
3. *natura transfrontalieră a impactului*– lucrările propuse nu au efecte transfrontieră;
4. *intensitatea şi complexitatea impactului* - impactul va fi redus în perioada de funcţionare;
5. *probabilitatea impactului* – impact redus, pe perioada de funcţionare a obiectivului;
6. *debutul, durata, frecvența și reversibilitatea preconizate ale impactului*– impact redus, pe perioada de exploatare, fără reversibilitate;
7. *cumularea impactului cu impactul altor proiecte existente şi/sau aprobate* - - în zona respectivă nu sunt în aprobare sau aplicare alte proiecte cu impact semnificativ care să cumuleze impactul cu cel produs de proiectul propus;
8. *posibilitatea de reducere efectivă a impactului-* *-* prin utilizarea de tehnologii curate, cu impact cât mai redus asupra factorilor de mediu şi asupra populaţie.

II. Motivele pe baza cărora s-a stabilit necesitatea neefectuării evaluării adecvate sunt următoarele:

Proiectul nu face obiectul prevederilor Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin Legea nr. 49/2011, respectiv a OM nr. 19/2010 privind evaluarea adecvata a efectelor potentiale a investitiei asupra ariilor naturale protejate de interes comunitar.

III. Motivele pe baza cărora s-a stabilit necesitatea neefectuării evaluării impactului asupra corpurilor de apă sunt următoarele:

- proiectul propus intră sub incidenţa [art. 48](https://lege5.ro/Gratuit/ge3demru/legea-apelor-nr-107-1996?pid=10135143&d=2018-12-26#p-10135143) și [54](https://lege5.ro/Gratuit/ge3demru/legea-apelor-nr-107-1996?pid=10135178&d=2018-12-26#p-10135178) din Legea apelor nr. 107/1996, cu modificările și completările ulterioare.

- autoritatea competentă în domeniul gospodăririi apelor, Administrația Națională APELE ROMÂNE - Administrația Bazinală de Apă SIRET a emis Avizul de Gospodarire a Apelor nr. 27/28.02.2020.

**Condiţiile de realizare a proiectului pentru evitarea sau prevenirea eventualelor efecte negative semnificative asupra mediului:**

- investiţia se va realiza cu respectarea documentaţiei tehnice depuse precum, a legislaţiei de mediu în vigoare şi a avizelor obținute;

**-** în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;

- se vor respecta cu stricteţe limitele şi suprafeţele de lucru, modul de depozitare a materialelor şi a rutelor alese pentru transport;

- se vor lua măsuri tehnice şi organizatorice pe toată perioada de desfăşurare a lucrărilor pentru a nu afecta factorii de mediu, sănătatea şi confortul populaţiei din zona respectivă;

- se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor şi se va asigura gestionarea corespunzătoare a acestora în conformitate cu prevederile Legii nr. 211/2011. Deşeurile reciclabile colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi;

- la finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor;

- Măsurile și condițiile de realizare a proiectului în conformitate cu Avizul de Gospodarire a Apelor nr. 27/28.02.2020 emis de autoritatea competentă în domeniul gospodăririi apelor - Administrația Națională APELE ROMÂNE - Administrația Bazinală de Apă SIRET sunt:

* Staţia de epurare existentă se va menţine în funcţiune pînă la finalizarea execuţiei noii staţii de epurare;
* În caz de mărire a debitelor de ape uzate, beneficiarul staţiei de epurare are obligaţia de a lua măsuri pentru extinderea staţiei de epurare, prin adăugarea de noi module, astfel încât să se asigure permanent epurarea întregului debit de ape uzate colectat din incinta Platformei industriale Egger;
* Orice modificare care este necesară a se efectua pe parcursul realizării lucrărilor, se va prezenta într-o documentaţie tehnică, întocmită conform prevederilor Ordinului nr. 828/2019 al Ministrului Apelor şi Pădurilor, de către un proiectant certificat de Ministerul Mediului, Apelor şi Pădurilor, ce se va înainta la A.B.A. Siret pentru emiterea unui aviz de gospodărire a apelor modificator;
* Nu sunt permise evacuări de ape uzate neepurate în apele de suprafaţă, subterane sau terenurile adiacente;
* Evacuarea apelor uzate neepurate, se pedepseşte conform Legii Apelor 107 /1996 cu modificările şi completările ulterioare;
* Împrăştierea pe terenuri agricole a nămolului rezultat din staţia de epurare este interzisă fără realizarea unui Studiu agrochimic din care să rezulte compoziţia nămolului şi a unor Studii pedologice şi agrochimice pentru terenurile pe care se intenţionează împrăştierea acestuia, elaborate de Oficiul de Studii Pedologice şi Agrochimice;
* Posesorul avizului de gospodărire a apelor are obligaţia să anunţe în scris Administraţia Bazinală de Apă Siret, data de începere a execuţiei lucrărilor avizate cu 10 zile înainte de aceasta;
* Documentaţia prezentată nu a fost analizată din punct de vedere al rezistenţei şi stabilităţii lucrărilor, responsabilitatea revenind proiectantului;
* Beneficiarul şi proiectantul, sunt direct răspunzători pentru datele specificate în documentaţia tehnică care a stat la baza întocmirii avizului de gospodărire a apelor;
* Documentaţia tehnică, vizată spre neschimbare de către autoritatea de gospodărire a apelor, face parte integrantă din prezentul aviz de gospodărire a apelor;
* Avizul de gospodărire a apelor îşi menţine valabilitatea pe toată durata de realizare a lucrărilor, dacă execuţia acestora a început la cel mult 24 de luni de la data emiterii avizului şi dacă au fost respectate prevederile înscrise în aviz, în caz contrar avizul îşi pierde valabilitatea;
* Avizul de gospodărire a apelor este un aviz conform, nerespectarea prevederilor acestuia se pedepseşte conform legii Apelor nr. 107 /1996 cu modificările şi completările ulterioare.
* Punerea în funcţiune a obiectivului se va face în baza autorizaţiei de gospodărire a apelor, emisă de Administraţia Bazlnală de Apă Siret. Documentaţia tehnică pentru emiterea autorizaţiei va fi întocmită conform prevederilor Ordinului nr. 891/2019 al Ministrului Apelor şi Pădurilor, de către un proiectant certificat de Ministerul Mediului, Apelor şi Pădurilor, Un exemplar din documentaţie, ştampilat şi semnat spre ncschimbare, s-a transmis solicitantului, împreună cu un exemplar din aviz.

**Condiţii impuse pentru organizarea de şantier**:

- se va avea în vedere execuţia rapidă a lucrărilor şi încadrarea în termenul de realizare a investiţiei,

- utilajele de construcţii se vor alimenta cu carburanţi numai de la staţii de distribuţie carburanţi autorizate;

- întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri autorizate;

- titularul are obligaţia de a urmări modul de respectare a legislaţiei de mediu în vigoare pe toată perioada de execuţie a lucrărilor şi să ia toate măsurile necesare pentru a nu se produce poluarea apelor subterane, de suprafaţă, a solului sau a aerului.

**La finalizarea proiectului, titularul va informa Agenția pentru Protecția Mediului Suceava. APM va efectua un control de specialitate pentru verificarea respectarii prevederilor deciziei etapei de incadrare, conform art. 43 al. 3) din Legea nr. 292/2018 privind evaluarea impactului anumitor proiecte publice și private asupra mediului. Procesul-verbal se anexează și face parte integrantă din procesul-verbal de recepție la terminarea lucrărilor.**

**Răspunderea pentru corectitudinea informațiilor puse la dispoziția autorității competente pentru protecția mediului și a publicului revine în întregime titularului proiectului.**

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-26), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-26), cu modificările și completările ulterioare.